Source: http://www.smokecentrum.sk/index.php?route=information/information&information_id=7
Timestamp: 2018-06-21 00:45:00+00:00

Document:
I napriek tomu že sa svojím zákazníkom snažíme ponúkať iba kvalitný tovar, môže sa stať, že bude potrebné zakúpený tovar reklamovať. V takom prípade sme pripravení vám vychádzať čo najviac v ústrety. Pre úspešné vybavenie reklamácie platia nasledujúce podmienky:
Tento reklamačný poriadok upravuje postup pri uplatňovaní zodpovednosti za chyby tovaru (ďalej len „Reklamácie“) predávaného spoločnosťou P3Com, s.r.o., so sídlom v Košiciach, Južná trieda 15, PSČ 040 01, IČO: 36 812 188, IČ DPH: SK2022418178, vedená v obchodnom registri Okresného súdu Košice I., oddiel: Sro, vložka č. 20162/V. (ďalej len "predávajúci"). Je záväzný pre predávajúceho a kupujúceho.
Kupujúci odoslaním objednávky alebo prevzatím tovaru predávajúcemu potvrdzuje, že si Reklamačný poriadok prečítal a v celom rozsahu s ním súhlasí a zároveň potvrdzuje, že bol riadne informovaný o podmienkach a spôsobe reklamácie tovaru vrátane údajov o tom, kde možno reklamáciu uplatniť, a o vykonávaní záručných opráv.
Fyzické a právnické osoby – podnikatelia berú na vedomie, že podmienky záruky (najmä záručná doba) môžu byť odlišné od podmienok záruky pre spotrebiteľov (nepodnikateľov) a vzťahy medzi Predávajúcim a Kupujúcim – podnikateľom sú upravené Obchodným zákonníkom.
Kontrola tovaru pri doručení/prevzatí
Príjemca zásielky je povinný si pri prevzatí zásielku prezrieť a pri zjavných a na povrchu obalu zásielky viditeľných mechanických poškodeniach, (ale aj pri zjavných a vo vnútri zrejmých čiastočných stratách zásielky), tieto poškodenia ihneď hlásiť. O rozsahu poškodenia, alebo čiastočnej strate obsahu zásielky musí byť ihneď spísaný zápis o škode, ktorého správnosť potvrdí dopravca. Doručovateľ je povinný takýto zápis spísať. Príjemca je povinný umožniť doručovateľovi, aby sa pred spísaním zápisu o škode osobne (fyzicky) presvedčil o rozsahu škody. Na základe takto vyhotoveného záznamu doručeného predávajúcemu môže predávajúci po uzavretí škodovej udalosti s dopravcom poskytnúť odstránenie nedostatku tovaru, zľavu na tovar a v prípade neodstrániteľných chýb tovaru dodať kupujúcemu nový tovar.
Ak nie je mechanické poškodenie zásielky pri jej prevzatí zrejmé, je príjemca zásielky povinný okamžite po prevzatí zásielky, najneskôr však do 24 hodín od doručenia tovaru nahlásiť vznik škody predávajúcemu na akýkoľvek email uvedený v kontaktoch predávajúceho. Neskoršie reklamácie mechanického poškodenia výrobku už nebudú uznané.
Zodpovednosť za chyby, záručné podmienky, záručná doba
Predávaný tovar musí mať požadovanú, prípadne právnymi predpismi ustanovenú akosť, množstvo, mieru, alebo hmotnosť a musí byť bez chýb a musí zodpovedať záväzným technickým normám.
Predávajúci zodpovedá za chyby ktoré má predaný tovar pri prevzatí kupujúcim, vzťahuje sa naň záruka a bol zakúpený u predávajúceho. Pri použitých veciach nezodpovedá za chyby vzniknuté ich použitím alebo opotrebením.
Kupujúci nemá právo uplatniť záruku na chyby, o ktorých bol predávajúcim v dobe uzatvárania kúpnej zmluvy upozornený alebo pre ktoré bola dojednaná nižšia cena.
Kupujúci je povinný uplatniť si reklamáciu u predávajúceho bez zbytočného odkladu, t.j. reklamovať prvú zistenú chybu, ihneď po jej prejavení sa, inak kupujúcemu zaniká právo voči predávajúcemu na bezplatné odstránenie chyby. Predmetný tovar musí prestať používať.
Počas záručnej doby má kupujúci právo na bezplatné odstránenie chyby.
Kupujúci berie na vedomie, že záručná doba začína plynúť prevzatím veci kupujúcim.
Dĺžka záručnej doby sa riadi platnými ustanoveniami zákona (Občiansky zákonník v znení neskorších predpisov), štandardne trvá 24 mesiacov, s výnimkami stanovenými zákonom, pokiaľ nie je pri konkrétnom produkte uvedené inak. Ak ide o použitý tovar (napr. predvádzací model), je záručná doba 12 mesiacov. Ak je na predávanej veci, jej obale alebo návode k nej pripojenom vyznačená lehota na použitie, neskončí sa záručná doba pred uplynutím tejto lehoty.
Predávajúci môže v záručnom liste alebo inom vydanom doklade poskytnúť kupujúcemu záruku nad rámec záruky ustanovenej v zákone. V takom prípade si kupujúci môže uplatniť záruku presahujúcu rozsah zákonnej záruky len za podmienok definovaných poskytovateľom nadštandardnej záruky (spravidla výrobcom alebo predajcom).
Doba od uplatnenia reklamácie až do doby, keď zákazník po skončení opravy bol povinný vec prevziať, sa do záručnej doby nepočíta. Predávajúci je povinný vydať zákazníkovi potvrdenie o tom, kedy právo uplatnil, ako aj o vykonaní opravy a o dobe jej trvania.
Predávajúci nezodpovedá za stratu dát, respektíve za škodu spôsobenú stratou dát, ktoré boli uložené v zariadení ako notebooky, USB kľúče apod. Kupujúci si je povinný pred reklamáciou dáta sám zálohovať.
Predávajúci je povinný reklamáciu vybaviť bez zbytočného odkladu, najneskôr však do 30 dní odo dňa uplatnenia reklamácie.
Predávajúci nepreberá zodpovednosť za škody vyplývajúce z funkčných vlastností a škôd z neodborného používania produktov, rovnako ako za škody spôsobené vonkajšími udalosťami a chybnou manipuláciou. Na chyby tohto pôvodu sa nevzťahuje ani poskytnutá záruka.
Záruka sa nevzťahuje ani v prípade ak boli porušené ochranné pečate a nálepky (ak na výrobku nejaké boli) alebo v prípade ak bol tovar používaný v podmienkach, ktoré svojimi parametrami nezodpovedajú parametrom uvedeným v dokumentácii k tovaru.
Záruka sa nevzťahuje na bežné opotrebenie veci (alebo ich častí) spôsobené používaním. Kratšiu životnosť výrobku teda nemožno považovať za chybu a nedá sa ani reklamovať.
Nárok na uplatnenie záruky u predávajúceho kupujúcim zaniká predovšetkým v prípadoch, ak:
nebol predložený doklad o zaplatení, dodací list, alebo záručný list,
nedošlo k oznámeniu zjavných chýb pri prevzatí resp. bez zbytočného odkladu po prevzatí tovaru,
ak kupujúci pred prevzatím tovaru o chybe vedel, bol na ňu predávajúcim upozornený a pre chybu bola poskytnutá zľava z ceny tovaru,
došlo k mechanickému poškodeniu tovaru kupujúcim,
tovar bol používaný v podmienkach, ktoré nezodpovedajú svojou vlhkosťou, chemickými a mechanickými vplyvmi doporučenému prostrediu uvedenému v dokumentácii k tovaru,
došlo k poškodeniu tovaru opotrebením, neodborným zaobchádzaním, nesprávnou obsluhou, zanedbaním starostlivosti o tovar, prepätím, alebo použitím nevhodného spotrebného materiálu,
nadmerným zaťažovaním, alebo používaním v rozpore s podmienkami uvedenými v dokumentácii, všeobecnými zásadami, technickými normami, alebo bezpečnostnými predpismi platnými v Slovenskej republike došlo k poškodeniu tovaru,
ide o diely spotrebného charakteru spotrebované pred uplynutím záručnej doby,
bola prevedená neodborná montáž, alebo neodborné uvedenie tovaru do prevádzky,
boli použité iné komponenty, než odporúčané výrobcom, alebo dodávateľom,
boli porušené ochranné pečate a nálepky, ak na výrobku nejaké boli,
došlo k poškodeniu tovaru neodvrátiteľnými, alebo nepredvídateľnými udalosťami
došlo k poškodeniu tovaru náhodnou skazou a náhodným zhoršením,
tovar bol poškodený neodborným zásahom, alebo akýmkoľvek zásahom do výrobku inou ako určenou osobou,
tovar bol poškodený vodou, ohňom, statickou alebo atmosférickou elektrinou, zásahom vyššej moci
Kupujúci si reklamáciu môže uplatniť tak, že tovar doručí:
„predávajúcemu“ zaslaním tovaru na poštovú adresu predávajúceho, uvedenej v časti „Kontakty“ (ak sa zmluvné strany nedohodnú inak) alebo
„určenej osobe“ t.j. v autorizovanému servisnému stredisku výrobcu.
Informácie o servisných miestach (určenej osobe) pre záručný a pozáručný servis sú uvedené v záručnom liste, príp. v dokumentácii k tovaru alebo ho kupujúcemu zašle na jeho žiadosť predávajúci.
K reklamácii je vo všetkých prípadoch nutné predložiť: vyplniť RMA formulár, v ktorom kupujúci vyplní všetky požadované polia a presne popíše chybu tovaru a spôsob akým sa chyba prejavuje, kompletný zoznam tovaru a kópiu dokladu o kúpe, prípadne aj doklady o predchádzajúcich opravách súvisiacich zo zárukou.
Ak je to nevyhnutné pre riadne vybavenie reklamácie, kupujúci k reklamovanému tovaru doloží aj heslá, prístupové kódy a pod.
Po prijatí a kontrole vyššie uvedených náležitostí, predávajúci začne reklamačné konanie. Začiatok reklamačného konania je zároveň dňom uplatnenia reklamácie.
V prípade, že si kupujúci chce uplatniť reklamáciu a vyžaduje odstránenie poruchy tovaru opravou a v záručnom liste je pre účely záručných opráv tovaru určený iný subjekt ako predajca, ktorého miesto podnikania je v rovnakom mieste ako v prípade predávajúceho, alebo v mieste pre kupujúceho bližšom, môže si kupujúci uplatniť právo na záručnú opravu u subjektu (určenej osoby) uvedeného v záručnom liste. V takom prípade sa kupujúci riadi reklamačnými podmienkami a postupmi daného servisného strediska.
Predávajúci alebo určená osoba, v deň prijatia reklamácie alebo v deň doručenia reklamovaného tovaru, vystaví kupujúcemu doklad o prijatí reklamácie tovaru (reklamačný protokol) vo vhodnej forme zvolenej predávajúcim (napr. vo forme emailu alebo v písomnej podobe), v ktorej je povinný presne označiť chyby tovaru a poučiť spotrebiteľa o jeho právach, ktoré mu vyplývajú z ust. § 622 a ust. § 623 Občianskeho zákonníka. Ak je reklamácia uplatnená prostredníctvom prostriedkov diaľkovej komunikácie, predávajúci je povinný potvrdenie o uplatnení reklamácie doručiť kupujúcemu ihneď; ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie; potvrdenie o uplatnení reklamácie sa nemusí doručovať, ak kupujúci má možnosť preukázať uplatnenie reklamácie iným spôsobom.
Kupujúci je oprávnený rozhodnúť sa, ktoré zo svojich práv v zmysle ust. § 622 a ust. § 623 Občianskeho zákonníka uplatňuje a zároveň je povinný bezodkladne informáciu o svojom rozhodnutí doručiť predávajúcemu. Na základe rozhodnutia kupujúceho, ktoré zo svojich práv v zmysle ust. § 622 a ust. § 623 Občianskeho zákonníka uplatňuje je predávajúci, alebo určená osoba povinná určiť spôsob vybavenia reklamácie podľa ust. § 2 písm. m) Zákona 250/2007. Zákona ihneď, v zložitejších prípadoch do 3 dní od začiatku reklamačného konania, v odôvodnených prípadoch, najmä ak sa vyžaduje zložité technické zhodnotenie stavu tovaru najneskôr do 30 dní odo dňa začiatku reklamačného konania. Po určení spôsobu vybavenia reklamácie predávajúci, alebo určená osoba reklamáciu vybaví ihneď, v odôvodnených prípadoch možno reklamáciu vybaviť aj neskôr. Vybavenie reklamácie však nesmie trvať dlhšie ako 30 dní odo dňa uplatnenia reklamácie. Po uplynutí lehoty na vybavenie reklamácie má spotrebiteľ právo od zmluvy odstúpiť, alebo má právo na výmenu tovaru za nový tovar.
Ak kupujúci reklamáciu tovaru uplatnil počas prvých 12 mesiacov od uzavretia kúpnej zmluvy, môže predávajúci vybaviť reklamáciu zamietnutím len na základe vyjadrenia znalca, alebo stanoviska vydaného autorizovanou, notifikovanou, alebo akreditovanou osobou, alebo stanoviska určenej osoby (ďalej len “odborné posúdenie tovaru“). Bez ohľadu na výsledok odborného posúdenia nemôže predávajúci od kupujúceho vyžadovať úhradu nákladov na odborné posúdenie tovaru ani iné náklady súvisiace s odborným posúdením tovaru.
Ak ide o chybu, ktorú nemožno odstrániť a ktorá bráni tomu, aby sa tovar mohol riadne užívať ako tovar bez chyby, má kupujúci právo na výmenu tovaru, alebo má právo od kúpnej zmluvy odstúpiť. Tie isté práva prislúchajú kupujúcemu, ak ide síce o odstrániteľné chyby, ak však kupujúci nemôže pre opätovné vyskytnutie sa chyby po oprave, alebo pre väčší počet chýb tovar riadne užívať. Nemožnosťou tovar riadne užívať sa rozumie, keď je kupujúci v dôsledku opakovane sa vyskytujúcej chyby, alebo pre väčší počet odstrániteľných chýb pomerne dlhý čas vylúčený z používania tovaru, takže nemožno od neho spravodlivo požadovať, aby trpel také obmedzenie. Za väčší počet chýb tovaru predaného v obchode možno spravidla považovať aspoň tri chyby a za opätovný výskyt chyby vyskytnutie tej istej chyby po jej aspoň dvoch predchádzajúcich opravách. Ak ide o iné neodstrániteľné chyby, má kupujúci právo na primeranú zľavu z ceny tovaru.
Zasielanie a prevzatie chybného tovaru
Kupujúci berie na vedomie, že náklady na doručenie tovaru predávajúcemu či už osobne alebo poštovou službou je na vlastné náklady kupujúceho.
Ak kupujúci zasiela tovar na reklamáciu poštou alebo kuriérom, je povinný ho zabaliť do vhodného obalu tak aby bol dostatočne chránený pred poškodením. Predávajúci nepreberá zodpovednosť za prípadne poškodenie zariadenia počas prepravy do servisného strediska alebo na adresu predávajúceho.
Predávajúci má právo odmietnuť prijať tovar do reklamácie, ktorý je znečistený, mokrý, zapáchajúci alebo odporujúci všeobecným hygienickým zvyklostiam.
Tovar k reklamácii nám nezasielajte na dobierku, zásielky na dobierku predávajúci nepreberá.
Kupujúci berie na vedomie, že rozhodujúci dátum na lehotu plynutia reklamácie je dátum prijatia od kuriéra alebo poštového doručovateľa.
Vybavenie reklamácie sa vzťahuje len na chyby uvedené kupujúcim v „Protokole o reklamácii“.
Pokiaľ ide o odstrániteľnú chybu, bude reklamácia vybavená v závislosti od rozhodnutia kupujúceho podľa bodu 33 týchto reklamačných podmienok nasledujúcim spôsobom:
Pokiaľ sa jedná chybu, ktorú nemožno odstrániť, alebo o jednu viackrát opakovanú odstrániteľnú chybu, alebo o väčší počet rôznych odstrániteľných chýb, ktoré bránia tomu, aby mohol byť tovar riadne užívaný ako bez chyby, predávajúci vybaví v závislosti od rozhodnutia kupujúceho podľa bodu 34 týchto reklamačných podmienok reklamáciu nasledujúcim spôsobom:
Pre účely reklamácie sa za viackrát opakovanú odstrániteľnú chybu považuje výskyt jednej odstrániteľnej chyby viac ako dvakrát. Pre účely reklamácie sa za väčší počet rôznych odstrániteľných chýb považuje výskyt viac ako troch rôznych odstrániteľných chýb súčasne.
O ukončení reklamačného konania a výsledku reklamácie informuje predávajúci kupujúceho formou dohodnutou medzi obidvoma zmluvnými stranami (e-mailom a doporučeným listom) a zároveň bude kupujúcemu spolu s tovarom doručený reklamačný protokol.

References: § 622
 § 623
 § 622
 § 623
 § 622
 § 623
 § 2